BAB V

Alalisis pantun

Pantun mengenang nasib

Pisau raut hilang di rimba,

Pakaian anak raja di Judda;

Karam di laut boleh ditimba,

Karam di hati bilakan sudah.

Kusangka nanas di tengah padang,

Kiranya pandan yang berduru;

Kusangka panas sampai ke petang,

Kiranya hujan di tengah hari.

Buah berangan masaknya merah,

Kelekati dalam perahu;

Luka di tangan nampak berdarah

Luka di hati siapa yang tahu.

Apa diharap kepada tudung,

Tudung saji terendak bentan;

Apa diharap kepada untung,

Untung nasib permainan badan.

(dipetik daripada antologi Anak Laut, hlm.3)

Analisis pantun menenang nasib

Maksud:

Rangkap 1

Jika sesuatu kemalangan menimpa seseorang itu, mereka boleh berikhtiar untuk mengatasinya, tetapi jika hati kecewa, amat sukar untuk diubati kekecewaan itu.

Rangkap 2

Sesuatu yang baik biasanya diharap akan berpanjangan, tetapi kadang-kadang akan terjadi sesuatu yang buruk tanpa disangka-sangka.

Rangkap 3

Penderitaan atau kesedihan hanya dirasai oleh orang yang mengalaminya sahaja tanpa pengetahuan orang lain.

Rangkap 4

Seseorang itu tidak boleh terlalu berharap kepada nasib dan takdir kerana nasib tidak selalunya baik dan kadang-kadang mendatangkan kekecewaan.

Tema :

Kepelbagaian nasib yang menimpa diri seseorang. Ada kalanya seseorang itu bernasib baik dan ada kalanya bernasib buruk.

Persoalan :

1. Kekecewaan yang melana seseorang sukar untuk diatasi berbanding kesusahan-kesusahan yang lain (rangkap 1).
2. Hasrat hati untuk terus berada dalam keadaan bahagia dan sejahtera tetapi kadang-kadang berlaku malapetaka tanpa disangka-sangka.
3. Kesedihan atau penderitaan yang dirasai tidak dapat diseritakan kepada orang lain dan jika diceritakan sekalipun, orang yang mendengar tidak dapat membayangkan kesedihan itu.
4. Sikap tidak boleh terlalu berharap akan nasib baik sentiasa kerana nasib baik dan buruk itu tidak dapat ditentukan sebaliknya ditaksirkan.

Nilai :

1. Kesabaran - setiap kekecewaan perlu dihadapi dengan perasaan sabar.
2. Keyakinan – sentiasa berkeyakinan untuk terus mencari kebahagiaan tanpa mengambil kira masalah yang bakal terjadi.
3. Ketabahan – perasaan kecewa harus ditanggung sendiri tanpa melibatkan orang lain.
4. Kesyukuran – sentiasa bersyukur akan nasib yang menimpa diri tidak kira sama ada baik atau sebaliknya.

Pengajaran :

1. Manusia hendaklah menyabarakan dan menabahkan hati apabila menghadapi kesedihan yang tidak berkesudahan.
2. Kita hendaklah reda pada ketentuan qadak dan qadar Allah dan sentiasa bersiap sedia kerana kebahagiaan boleh berakhir pada bila-bila masa.
3. Kita hendaklah berupaya untuk menyembunyikan kesedihan.
4. Nasib baik dan nasib malang ditentukan Allah dan oleh itu kita haruslah bersedia untuk mendepaninya.

Bentuk:

1. Terdiri daripada empat rangkap
2. Merupakan pantun empat kerat kerana terdiri daripada empat baris dalam satu rangkap
3. Dua baris pertamanya ialah pembayang manakala dua baris terakhirnya ialah maksud
4. Jumlah kata dalam baris adalah antara 3-5 patah kata
5. Bilangan suku kata dalam baris adalah antara 9-10 patah kata
6. Rima akhirnya ialah a, b;, a, b;
7. Berbentuk terikat kerana mengekalkan cirri-ciri dan unsure-unsur tradisional

Gaya bahasa:

1. Ada memanfaatkan peribahasa:

kusangka panas sampai ke petang, rupanya hujan di tengah hari.

1. Ada memanfaatkan unsure anaphora:

Luka di tangan nampak berdarah,

Luka di hati siapa yang tahu.

1. Ada memanfaatkan sinkope:

Kusangka nanas di tengah padang,

Kusangka panas sampai ke petang.

1. Ada menggunakan asonansi (pengulangan bunyi vocal):

Pisau raut hilang di rimba, (bunyi vokal ‘I’)

Pakaian anak raja di Juddah. (bunyi vokal ‘a’)

1. Ada menggunakan aliterasi (pengulangan bunyi konsonan);

Kusangka panas sampai ke patang. (bunyi konsonan ‘s’ dan ‘p’)

Maksud Pantun

Rangkap 1

Barang-barang yang tidak digunakan lagi tidak harus dibuang terus kerana barangkali dapat digunakan untuk tujuan yang lain.

Rangkap 2

Orang yang menumpang atau merantau di sesuatu tempat perlu mengamalkan sikap merendah diri bagi mengelakkan tanggapan buruk mesyarakat setempat terhadapnya.

Rangkap 3